פארגו (סדרת טלוויזיה)

פארגו (באנגלית: Fargo) היא סדרת טלוויזיה מסוגת דרמת פשע שנוצרה בידי נואה האולי. הסדרה שואבת השראה מהסרט "פארגו" של האחים כהן, הנמנים עם מפיקי הסדרה. בדומה לסרט, גם הסדרה מתרחשת במינסוטה המושלגת. הקרנת העונה הראשונה של הסדרה החלה ב-15 באפריל 2014 בערוץ הטלוויזיה האמריקאי FX Networks, ובמקביל שודרה בישראל בערוץ הטלוויזיה HOT3 (עונה 1) ולאחר מכן בערוץ HOT Plus של חברת הכבלים HOT. בעונה הראשונה של הסדרה מככבים השחקנים בילי בוב תורנטון, מרטין פרימן, קולין הנקס, אליסון טולמן ובוב אודנקירק. העונה הראשונה של הסדרה זכתה בפרס גלובוס הזהב. הסדרה חודשה לעונה שנייה, אשר עלתה לשידור ב-12 באוקטובר 2015. בעונה זו מככבים קירסטן דנסט, פטריק וילסון, טד דנסון, בראד גארט ועוד. ב-23 בנובמבר 2015 חודשה הסדרה לעונה שלישית, אשר עלתה לשידור ב-19 באפריל 2017. העונה שודרה בישראל בערוץ HOT HBO במקביל לשידורה בארצות הברית. בעונה זו מככבים יואן מקגרגור בתפקיד כפול, קארי קון, מרי אליזבת' וינסטד, גוראן בוגדן, דייוויד ת'יוליס ומייקל סטולברג. לאחר העונה השלישית, יצאה הסדרה לפגרה לתקופה בלתי מוגבלת, כאשר היוצר נואה האולי עסוק בפרויקטים אחרים והצהיר על מחסור בכיוון יצירתי לעונה רביעית. ביוני 2017 הצהיר האולי על אפשרות לעונה רביעית תוך כ-3 שנים. העונה רביעית, אשר צולמה בסתיו 2019, ומככבים בה בין היתר כריס רוק, ג'סי באקלי וג'ייסון שוורצמן עלתה לשידור ב-27 בספטמבר 2020. עלילת העונה מתרחשת בקנזס סיטי, מיזורי של שנות ה-50. בפברואר 2022 הסדרה חודשה לעונה חמישית, ועלתה לשידור ב-21 בנובמבר 2023. בעונה זו מככבים בין היתר ג'ונו טמפל, דייוויד ריסדאל, סאם ספרול, ג'ו קירי, קארי מאצ'ט וג'ניפר ג'ייסון לי. ב-2006, לורן מאלוו (בילי בוב תורנטון) מגיע לעיירה במיג'י שבמינסוטה, ועורך בה מעשי רצח אחדים, אחד מהם כמתנה לכאורה לסוכן הביטוח לסטר נייגארד (מרטין פרימן), שאותו פגש בבית החולים בעיירה. לסטר עצמו רוצח את אשתו, לאחר שזו עוררה את זעמו. במרדף אחרי מאלוו ובניסיון להפליל את לסטר עוסקת בעיקר השוטרת מולי סולוורסון (אליסון טולמן), שעושה זאת חרף התנגדותו של מפקדהּ, ביל אוסוולט (בוב אודנקירק), שחשדותיו מופנים לכיוונים אחרים. בהמשך הסדרה מתרחשים מעשי רצח נוספים על ידי מאלוו, ולסטר הולך ומסתבך. בין השאר, לאחר ששני רוצחים שכירים נשלחו לחסל את מאלוו, מאלוו חוקר והורג אחד מהם. לאחר שמתבררת לו זהות השולחים, השוכנים בפארגו שבמדינת דקוטה הצפונית, הוא יוצא לשם וטובח בהם. העונה השנייה מתרחשת ב-1979 על רקע מאבק בין משפחות פשע. השוטר לו סולוורסון (אביה של מולי מהעונה הראשונה) מנסה לפענח רצח משולש שאירע בדיינר ובמקביל מנסים בני הזוג פגי ואד בלומקוויסט להסתיר תאונת פגע וברח בה פגעה פגי ברוצח, אחד מבני משפחת הפשע גרהארט. העונה השלישית מתרחשת ב-2010, כארבע שנים לאחר מאורעות העונה הראשונה. ריי סטסי הוא קצין מבחן שנמצא במערכת יחסים רומנטית עם האסירה לשעבר ניקי סוונגו. השניים מתכננים לגנוב בול יקר ערך מאחיו הבוגר והמצליח של ריי, אמט, "מלך החניונים של מינסוטה". תוכניתם עוברת תפנית בעקבות שרשרת אירועים מקרית, שלאחריה הם נאלצים להסתיר את מעורבותם במקרי מוות של שני אנשים, אשר אחד מהם הוא אביה החורג של השוטרת גלוריה ברגל. במקביל, אמט סטאסי ושותפו סיי פלץ מתכוונים להחזיר הלוואה שלקחו שנתיים קודם לכן מחברה מסתורית במטרה להרחיב את חברת החניונים, אך אותה חברה (בראשותו של ו. מ. וארגה) משתלטת במהרה על העניינים. העונה הרביעית מתרחשת ב-1950 בקנזס סיטי, כשהסיפור עוקב אחרי שני סנדיקטי-פשע והתמודדותם על הבכורה. את צוות השחקנים מוביל כריס רוק, המגלם את לוי קנון, ראש ארגון פשע של מהגרים שחורים הנמלט מן המדיניות הנהוגה בחלקה הדרומי של ארצות הברית, שאופיינה על ידי חוקי ג'ים קרואו. הסיפור עוקב אחר עלילותיהם של צמד מהגרים המנהלים מערכת יחסים שנויה במחלוקת עם ארגון המאפיה של קנזס סיטי. בין השחקנים האחרים ניתן למנות את ג'סי באקלי, ג'ייסון שוורצמן, בן ווישו וג'ק יוסטון. העונה החמישית מתרחשת בשנת 2019 במינסוטה. הסיפור מתחיל בעת שעקרת בית (ג'ונו טמפל) מסתבכת עם רשויות החוק בעת שפורצת קטטה בבית הספר, במסגרת אספת הורים. לאחר שהיא נותנת טביעות אצבע בתחנת המשטרה ומשתחררת, מנסים לחטוף אותה מביתה, כאשר בהמשך מתברר שמאחורי החטיפה עומד בעלה לשעבר, שריף מצפון דקוטה ממנו ברחה. מכאן העלילה עוקבת אחרי הניסיונות של השריף ובנו להביא אותה אליהם וההתמודדות שלה עם המצב, לצד הניסיון שלה לשדר עסקים כרגיל לשאר העולם. בילי בוב תורנטון: לורן מאלוו, רוצח חסר רחמים, המצליח לתעתע במשטרה. מרטין פרימן: לסטר נייגארד, סוכן ביטוח הרוצח את אשתו, ומסתבך לאחר מכן במעשי נוכלות ובהסתרת מעשי הרצח של מאלוו. אליסון טולמן: מולי סולוורסון, שוטרת צעירה ונלהבת, החושדת במאלוו ובנייגארד, ולמעשה מגיעה לפענוח מעשי הרצח הרבים, אך אינה זוכה לאמונו של מפקדה, המרחיק אותה מהחקירה. בוב אודנקירק: ביל אוסוולט, מפקד תחנת המשטרה של במיג'י. קולין הנקס: גאס גרימלי, שוטר במשטרת דולות', אב חד הורי לביתו. שבמהלך הסדרה עוזב את תפקידו, הופך לדוור ונושא לאישה את מולי. קירסטן דנסט: פגי בלומקוויסט פטריק וילסון: לו סולוורסון (אביה של מולי סולוורסון מהעונה הראשונה) ג'סי פלמונס: אד בלומקוויסט ג'ין סמארט: פלויד גרהארט טד דנסון: האנק לרסון ג'פרי דונובן: דוד גרהארט בראד גארט: ג'ו בולו רייצ'ל קלר: סימון גרהארט יואן מקגרגור: אמט/ריי סטסי קארי קון: גלוריה ברגל מרי אליזבת' וינסטד: ניקי סוונגו גוראן בוגדן: יורי גורקה דייוויד ת'יוליס: ו. מ. וארגה מייקל סטולברג: סיי פלץ כריס רוק: לוי קאנון ג'סי באקלי: אוריאייטה מייפלואר ג'ייסון שוורצמן: ג'וסטו פאדה בן וישו: רבי מיליגן ג'ק יוסטון: אודיס ווף סלבטורה אספוזיטו: גייטנו פאדה אמירי קראטצ'פילד: את'לרידה סמוטני בשנת 2012, הוכרז שערוץ הטלוויזיה FX Networks פיתח סדרת טלוויזיה חדשה המבוססת על הסרט זוכה פרס אוסקר "פארגו" משנת 1996 של האחים כהן, אשר משמשים גם כמפיקים בפועל בסדרה החדשה. מאוחר יותר נודע שהסדרה תהיה בת עשרה פרקים. ב-2 באוגוסט 2013 נודע שבילי בוב תורנטון חתם על תפקידו בסדרה. ב-27 בספטמבר 2013 חתם גם מרטין פרימן, שמגלם את דמותו של לסטר נייגארד. ב-3 באוקטובר 2013 הוכרז שקולין הנקס לוהק לדמותו של גאס גרימלי, שוטר במשטרת העיר דולות'. הפקת הסדרה החלה בסתיו 2013 וצילומי הסדרה נערכו בקלגרי שבאלברטה קנדה. הפקת העונה השנייה החלה בינואר 2015, גם כן בקלגרי. בדומה לסרט, כל פרק בסדרה מתחיל בהודעה: "זהו סיפור אמיתי. האירועים המתוארים התרחשו במינסוטה ב-2006. לבקשת הניצולים השמות שונו, מתוך כבוד למתים, השאר מסופר בדיוק כפי שהתרחש". בדומה לסרט, גם בסדרה ההודעה משוללת יסוד. הסדרה שואבת השראה מהסרט "פארגו", שנוצר 18 שנים לפניה. בדומה לסרט, גם הסדרה מתרחשת במינסוטה המושלגת. אחדות מדמויות הסדרה מרמזות לדמויות מקבילות בסרט: רוצח סדרתי: בסרט - גייר גרימסוד; בסדרה - לורן מאלוו. איש מכירות כושל המסתבך בפשע: בסרט - ג'רי לנדגארד (סוחר מכוניות); בסדרה - לסטר נייגארד (סוכן ביטוח). שוטרת בהריון: בסרט - מארג' גונדרסון; בסדרה - מולי סולוורסון. בנוסף, מבקרים ציינו את הדמיון באופי בין לורן מלוו לאנטון שיגור, גיבור סרט אחר של האחים כהן, "ארץ קשוחה". "בדומה לשיגור, גם מלוו הוא רוע מוחלט, ללא חמלה או אידאולוגיה, שמשנה באופן פטאלי את חייו של כל מי שנקרה בדרכו. מה שמפחיד יותר - עבור שניהם, בצע הכסף משני לתאוות ההרס והמדון", ציין המבקר ניב הדס. אתר האינטרנט הרשמי של פארגו (באנגלית) פארגו, ברשת החברתית פייסבוק פארגו, ברשת החברתית אקס (טוויטר) פארגו, ברשת החברתית אינסטגרם פארגו, סרטונים בערוץ היוטיוב "פארגו", במסד הנתונים הקולנועיים IMDb (באנגלית) "פארגו", באתר Rotten Tomatoes (באנגלית) "פארגו", באתר Metacritic (באנגלית) "פארגו", באתר Hulu סדרות (באנגלית) "פארגו", במסד הנתונים הקולנועיים KinoPoisk (ברוסית) רותה קופפר, בילי בוב תורנטון מסביר איך זה לגלם רוצח אכזרי בסדרה "פארגו", באתר הארץ, 18 באפריל 2014 מורן שריר, פארגו: האתוס של האחים כהן נושב ממסך הטלוויזיה, באתר הארץ, 19 באפריל 2014 מייק הייל, הקשר בין סדרת הטלוויזיה "פארגו" לסרטם של האחים כהן, באתר הארץ, 21 באפריל 2014 דרור עמיר, "פארגו": האחים כהן ובניו, באתר ynet, 20 באפריל 2014 עידו ישעיהו‏, "פארגו": משמרת את רוח הסרט, באתר וואלה, 20 באפריל 2014 יואב מלמד, עכבר העיר אונליין, "פארגו 2": כבר לא מופע של איש אחד, באתר הארץ, 16 באוקטובר 2015 נילי לוין, "פארגו": יש צבע בקרח, באתר ynet, 18 באוקטובר 2015 עידו רוזן, "עדיף מאפיונרים על טיפוסים בהוליווד", באתר ynet, 27 באוקטובר 2015 עידו ישעיהו‏, דם ובית: העונה השנייה של "פארגו" היא בבואה מרהיבה של שנות ה-70, באתר וואלה, 18 בדצמבר 2015 רחלי ריף, "פארגו 3": יצירת מופת עם נקודת תורפה, באתר nrg‏, 7 ביוני 2017 רותה קופפר, נחשפו פרטים על העונה השנייה של "פארגו", באתר הארץ, 22 ביולי 2014 איתמר זהר, כריס רוק יככב בעונה הרביעית של "פארגו", באתר הארץ, 5 באוגוסט 2018 D'Alessandro, Anthony (2018-08-03). "'Fargo' Season 4 Is Happening With Chris Rock Starring – TCA". Deadline (באנגלית אמריקאית). נבדק ב-2018-08-07. D'Alessandro, Anthony (17 בפברואר 2022). "'Fargo' Renewed For Season 5 By FX, Will Be Set In 2019". Deadline. נבדק ב-1 באפריל 2022. {{cite web}}: (עזרה) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית) AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית) Alice Vincent, ‏The truth behind Fargo's 'true story', The Telegraph, 14 April 2015 אסף לבנון, פארגו – הסדרה: לא מעתיקה, מהדהדת, באתר "הארץ", 19 באפריל 2014 ניב הדס, "פארגו": הסדרה המצטיינת של העונה?, באתר הארץ, 12 ביוני 2014